

**UAB „BS Chemical“**

Uždaroji akcinė bendrovė „BS Chemical“, Briedžio g. 13, LT-97187 Kretinga; įmonės kodas 302410129, PVM kodas LT100004777119; tel.: +370 663 73748, el. paštas: info@bs-chemical.lt

**KONKURSO SĄLYGOS**

 **3 vnt. produktų (biocidų) BPR registracija**

1. **BENDROSIOS NUOSTATOS**
	1. UAB "BS Chemical" (toliau vadinama – Pirkėjas) įgyvendindama projektą „Planuojamos eksportuoti produkcijos sertifikavimas UAB BS Chemical“ (Nr. 03.2.1-LVPA-K-802-03-0026), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti: **3 vnt. produktų (biocidų) BPR registracijos paslaugos**.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse,** patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
	4. Skelbimas apie pirkimą paskelbtas **2020 m. spalio mėn. 27 d.** Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/)*.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka[[1]](#footnote-1).

Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: produktų vystymo skyriaus specialistė Dovilė Metrikaitė; tel.: +370 663 73720; **elektroninis paštas:** dovile@bs-chemical.lt; UAB “ BS Chemical ”, Briedžio g. 13, LT-97187 Kretinga.

1. **PIRKIMO OBJEKTAS**
	1. Perkama:  **3 vnt. produktų (biocidų) BPR registracijos paslaugos** (toliau Paslaugos), kurių savybės nustatytos pateiktoje techninėje užduotyje (aprašyme).
	2. Jei techninėje užduotyje (aprašyme) apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
	4. Paslaugos turi būti atliktos iki **2021-09-20**. Sutarties vykdymo terminas galės būti pratęstas dar 2 (dviem) mėnesiams.
	5. Paslaugų (rezultato) pristatymo vieta – UAB “ BS Chemical ”, Briedžio g. 13, LT-97187 Kretinga.
2. **TIEKĖJŲ KVALIFIKACIJOS REIKALAVIMAI**

3.1 Pirkėjas netikrina tiekėjų, dalyvaujančių pirkime, kvalifikacijos.

3.2.Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį)[[2]](#footnote-2).

 **4. PASIŪLYMŲ RENGIMAS, PATEIKIMAS, KEITIMAS**

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių ir (arba)anglų kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašytas UAB “ BS Chemical ”, Briedžio g. 13, LT-97187 Kretinga, pasiūlymas konkursui*.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai (jei taikoma);
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė [[3]](#footnote-3);
		4. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą paslaugų kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti
	9. Pasiūlymas turi būti pateiktas **iki 2020 m. lapkričio mėn. 9 d. 15 val***.*  (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu UAB “BS Chemical”, Briedžio g. 13, LT-97187 Kretinga*.* Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku
	11. Pasiūlymuose nurodoma prekiųkaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą paslaugų kiekį, kainos sudėtines dalis, į techninės užduoties (aprašymo) reikalavimus ir pan. Į paslaugųkainą turi būti įskaityti visi mokesčiai ir visos tiekėjo su paslaugų teikimu susijusios išlaidos, kurios įskaičiuotos į pirkimo objekto kainą.
	12. Pasiūlymas turi galioti ne trumpiau nei iki 2021 m. vasario 28 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/).
	15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų.

Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti: produktų vystymo skyriaus specialistė Dovilė Metrikaitė; tel.: +370 663 73720; **elektroninis paštas:** dovile@bs-chemical.lt; UAB “ BS Chemical ”, Briedžio g. 13, LT-97187 Kretinga.

1. **PASIŪLYMŲ NAGRINĖJIMAS IR VERTINIMAS**
	1. Vokų atplėšimo procedūra vyks 2020 m. lapkričio mėn. 10 d. 11 val. 00 min. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		2. ar nebuvo pasiūlytos neįprastai mažos kainos;
	5. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	7. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	8. Pasiūlymuose nurodytos kainos bus vertinamos eurais be PVM.
	9. Pirkėjo neatmesti pasiūlymai vertinami pagal mažiausios kainos kriterijų.
2. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
3. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
4. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso / derybų sąlygose nustatyto pirkimo sutarties įvykdymo užtikrinimo, jei taikoma,[[4]](#footnote-4) arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PIRKIMO SUTARTIES SĄLYGOS**
	1. Pirkimo sutarties galiojimas, atsiskaitymo tvarka, kitas sąlygos:

*10.1.1* Sutartis įsigalioja nuo avanso įmokėjimo dienos ir galioja kol Sutarties šalys sutaria ją nutraukti šioje Sutartyje nustatytais atvejais arba kol Sutarties galiojimas pasibaigia (visiškai įvykdomi įsipareigojimai);

*10.1.2* Sutartyje numatomos paslaugų perdavimas – priėmimas vykdomas pagal tiekėjo įrangos priėmimo – perdavimo pirkėjui aktą (aktus), kuriuos rengia tiekėjas ir pasirašo tiekėjas bei pirkėjas;

 *10.1.3* Sutarties sąlygose avansinis, tarpinis bei galutinis atsiskaitymas už paslaugas numatomas vykdyti tokia tvarka:

* 50 % (penkiasdešimt procentų) dydžio avansinis mokėjimas, nuo bendros paslaugų pirkimo sutarties kainos (bendra sutarties kaina – tai paslaugųkaina kartu su PVM, jei toks yra skaičiuojamas), pirkėjo sumokamas ne vėliau kaip per 10 (dešimt) kalendorinių dienų po sutarties pasirašymo datos;
* galutinis apmokėjimas, kurio dydis yra 50 % (penkiasdešimt procentų) nuo bendros Sutarties kainos, atliekamas ne vėliau kaip per 30 (trisdešimt) kalendorinių dienų nuo paslaugų priėmimo – perdavimo akto pasirašymo dienos.
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	3. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	4. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.

 10.6 Laiku neatlikus paslaugų tiekėjas privalės sumokėti 0,02 proc. pirkimo sutarties vertės delspinigius už kiekvieną pradelstą dieną.

1. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse / derybose išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
2. **Priedai**
	1. Techninė užduotis (aprašymas) (priedas Nr. 1);
	2. Pasiūlymo forma (priedas Nr. 2)



UAB „BS Chemical“

konkurso sąlygų **priedas Nr. 1**

**TECHNINĖ UŽDUOTIS (APRAŠYMAS)**

**3 vnt.** **produktų (biocidų) BPR registracijos paslaugos**

 Jei apibūdinant pirkimo objektą yra nurodytas konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad pirkėjas šį nurodymą pateikia įrašant žodžius „arba lygiavertis“.

|  |  |  |
| --- | --- | --- |
| **Eil. Nr.** | **Funkcinių ir /ar techninių reikalavimų (rodiklių) pavadinimas (apibūdinimas) ir rodikliai** | **Atitikimas techniniam reikalavimams, rodikliams** |
| **1.** | Siekiamas rezultatas, pirkėjo gaminamų produktų (biocidų) registracija pagal ES reglamentą (EU) No. 528/2012 (BPR)  | 3 vnt. |
| **2.** | Paruošiamas pirkėjo gaminamų produktų (biocidų) laboratorinių tyrimų planas. Atliekami pirkėjo gaminamų biocidų laboratoriniai tyrimai, medžiagos identiškumo, efektyvumo, stabilumo nustatymui. Pateikiama laboratorinių tyrimų ataskaita ir tyrimų rezultatų įvertinimas.  | 3 vnt. |
| **3.** | Remiantis registruojamų biocidų veikliųjų medžiagų bendrosiomis dosjė, autorizacijos procesui paruošiamos techninės pirkėjo gaminamų biocidų dosjė.  | 3 vnt. |
| **4.** | Paraiškų, pirkėjo gaminamiems biocidams registruoti, ir paruoštų dosjė pateikimas Latvijos kompetentingai institucijai, sumokant dokumentų vertinimo ir registracijos mokesčius. Gaunami autorizacijos liudijimai.  | 3 vnt. |
| **5.** | Estijos kompetentingai institucijai paruošiamos pirkėjo gaminamų biocidų techninės dosjė, skirtos abipusio pripažinimo procedūrai.  | 3 vnt. |
| **6.** | Pirkėjo gaminamų biocidų autorizacijos abipusio pripažinimo procedūra Estijos kompetentingoje institucijoje. Abipusio pripažinimo mokestis Estijos kompetentingai institucijai. Gaunami autorizacijos liudijimai.  | 3 vnt. |
| **7.** |  Konsultacijos ruošiant biocidų saugos duomenų lapus ir etiketes.  | taip |

UAB „BS Chemical“

konkurso sąlygų **priedas Nr. 1**

**Uždarajai akcinei bendrovei „BS Chemical“**

Briedžio g. 13, LT-97187 Kretinga

įmonės kodas 302410129/ PVM kodas LT 100004777119

tel.: +370 46 366279, e-mail: info@bs-chemical.lt

**PASIŪLYMAS**

**Dėl 3 vnt.** **produktų (biocidų) BPR registracijos paslaugų**

**pirkimo**

|  |
| --- |
| 2020 - - . |
| *Data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Konkurso skelbime, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt/) **2020 m. spalio mėn. 27 d**.;
2. Konkurso sąlygose;
3. Pirkimo dokumentų prieduose.

Mes siūlome  **3 vnt.** **produktų (3 tipo biocidų) BPR registracijos paslaugą**  už kainą:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Paslaugos pavadinimas | **Mato****vnt.** | **Kiekis** | Kaina,Eurais (be PVM) | PVM,Eurais | Kaina,Eurais (su PVM) |
| 1. | **3 vnt.** **produktų (biocidų) BPR registracija** | **Vnt.** | **1** |  |  |  |

Siūlomos **3 vnt.** **produktų (biocidų) BPR registracijos paslaugų** aprašymas pilnai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| Eil. Nr. | Funkcijų ir/ar techninių reikalavimų (rodiklių) pavadinimas (apibūdinimas) kaip nurodyta konkurso sąlygų 1 priede | Techniniai reikalavimai, rodikliai (kaip nurodyta konkurso sąlygų 1 priede) | Siūlomos įrangos atitiktis techniniams reikalavimams, rodiklių reikšmės *(pildo tiekėjas)* |
| **1.** | Siekiamas rezultatas, pirkėjo gaminamų produktų (biocidų) registracija pagal ES reglamentą (EU) No. 528/2012 (BPR)  | 3 vnt. |  |
| **2.** | Paruošiamas pirkėjo gaminamų produktų (biocidų) laboratorinių tyrimų planas. Atliekami pirkėjo gaminamų biocidų laboratoriniai tyrimai, medžiagos identiškumo, efektyvumo, stabilumo nustatymui. Pateikiama laboratorinių tyrimų ataskaita ir tyrimų rezultatų įvertinimas.  | 3 vnt. |  |
| **3.** | Remiantis registruojamų biocidų veikliųjų medžiagų bendrosiomis dosjė, autorizacijos procesui paruošiamos techninės pirkėjo gaminamų biocidų dosjė.  | 3 vnt. |  |
| **4.** | Paraiškų, pirkėjo gaminamiems biocidams registruoti, ir paruoštų dosjė pateikimas Latvijos kompetentingai institucijai, sumokant dokumentų vertinimo ir registracijos mokesčius. Gaunami autorizacijos liudijimai.  | 3 vnt. |  |
| **5.** | Estijos kompetentingai institucijai paruošiamos pirkėjo gaminamų biocidų techninės dosjė, skirtos abipusio pripažinimo procedūrai.  | 3 vnt. |  |
| **6.** | Pirkėjo gaminamų biocidų autorizacijos abipusio pripažinimo procedūra Estijos kompetentingoje institucijoje. Abipusio pripažinimo mokestis Estijos kompetentingai institucijai. Gaunami autorizacijos liudijimai.  | 3 vnt. |  |
| **7.** |  Konsultacijos ruošiant biocidų saugos duomenų lapus ir etiketes.  | taip |  |

Pasiūlymas galioja iki 2021 m. \_\_\_\_\_\_\_\_\_\_\_\_\_\_\_\_\_ mėn. \_\_\_\_ d.

 Aš, žemiau pasirašęs ( -iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *Parašas* |  | *Vardas, pavardė* |

1. Neįvykus konkursui ir dėl to vykdant pakartotinį pirkimą Taisyklių 461.1 punkto pagrindu, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-1)
2. Jei nusprendžiama, kad pirkime dalyvaujanti ūkio subjektų grupė turi sudaryti jungtinės veiklos sutartį. [↑](#footnote-ref-2)
3. Jei reikalaujama [↑](#footnote-ref-3)
4. Kai to reikalaujama [↑](#footnote-ref-4)